text: [{"text_idx": "#000002", "text": "Ko laamu IBk li\u0253aa e jooni ko lebbi 10, caggal kawre nder nderiije e fawaade e no wallidii\u0253e Mali nji\u0257ir-noo, \u0253e cu\u0253ii-ma Bah Ndaw yoo ardo laamu hakkundeewu nguu \u0257oon e lebbi 18 woni daawal ngal \u0253e nanondir-noo, Bah Ndaw su\u0253ii-ma MWaan ardinii-\u0257um jaagor\u0257e Mali, MW \u0253e halfini jaagor\u0257e \u0257ee \u0253e ngonaa jom en hummpito e ardaade jaago\u0257e. Nde wonnoo ko moo\u0253ondiral pelle e lanndaaji e goomooji woni M5 ndenndi \u0253itti ibk haa woni sabaabu o ittaa e laamu. Taweede ngal moo\u0253ondiral M5 won hen jannfii\u0253e njanti e laamu nguu, won kadi hen \u0253e nja\u0253aani yantude e laamu nguu, ko e \u0257um \u0253e njokki n\u0303i\u014bondirde haa nde nji\u2019\u0257en gardo jaagor\u0257e Mali MW yoppi golle n\u0303ande 14 Duujal hit 2021 ndee, n\u0303ande mum kadi Bah Ndaw hes\u0257itini hoolaare mum e dow makko, kadi hollii wi\u2019de maa \u0253e mbaaw wa\u0257de su\u0253ngo gardo leydi ndiI hawroya e daawal nonondirangal ngal."}, {"text_idx": "#000003", "text": "Taweede \u0253e ngollii lebbi 8 alaa fuf ko \u0253e kolli \u0253i\u0253\u0253e malinaa\u0253e ko ene \u0257aminoo maa \u0253e mbaaw wa\u0257de e lebbi 10 keddii-\u0257i e daawal ma\u0253\u0253e ngal, e taweede kala kalfintee\u0257o jaagorgal Mali jom mum ine hokkee miliyo\u014baaji 30 haa waawa sorgoraade hoore mum, e taweede laamu hakkundeewu heewani tawreede ngalu, e taweede yim\u0253e M5 \u0253e njahdaano e laamu nguu \u0253ee ene \u0257aminii maa ke\u0253 jaagor\u0257e, taweede e\u0253e \u0253uri yi\u0257de yoo lomto Sar\u0257iya\u014bkoo\u0253e Mali \u0253ee (CNT conseil national de transition) itte, haa heew\u0253e ke\u01b4nee \u0257oon, e taweede pelle winndereya\u014bkooje \u0257ee fuf ene ke\u0257ii e laamu Mali nguu no anniyii yu\u0253\u0253inirde su\u0253ngooji \u0257ii, e taweede n\u0303ande fuf lesdi ndii ene \u0253eydii iwde e juut\u0257e laamu nguu, e taweede kadi \u0257o Mali yahretee hannde \u0257oo ene ndaara wayde no tuuba Kaahaango nih: Henndu seeka ba\u014bge, Kaahaango seeka ba\u014bge, tuundi e ten\u0257i ceeka ba\u014bge, Kaahaango hillaaka, kono koreeji mum ene kersiri-\u0257um \u00bb e taweede konu\u014bkoo\u0253e dowrow\u0253e Mali \u0253ee e Keewal mum en ngontii dawriya\u014bkoo\u0253e e ardii\u0253e jaagor\u0257e e goomuuji \u0257i\u0253e ngalanaa hummpito, \u0253e njejjitii ko malinaa\u0253e \u0253uri yi\u0257de hannde ndee ko NdeenaakaE taweede dawriya\u014bkoo\u0253e Mali ene kaajaa laamu yaajngu e jaagor\u0257e (Gouvernement e\u0301largie) haa yim\u0253e \u0253ee fuf ke\u0253a ge\u0257al mum en, e taweede fe\u0257de moo\u0253ondiral golloo\u0253e e genndi Mali \u0253ee pu\u0257\u0257ii murtere mum en yoppude golle hannde 17/05/2021, Sii tawii ko noon fii way wa\u0257de e\u0257en \u0257aminii kala \u0253e peccaaki jom mum en njahdata e jaagor\u0257e kese garooje \u0257ee, mbele moni fuf kadi waawa feccaade, \u0257um ne ko maa \u0253e cosa fotde jaagor\u0257e 35 haa 40 jaagorgal, \u0257oon noon woni \u0257o mbi\u2019\u0257en Mali fasii kono uuraani, malla Mali wayii no tuuba Kaahaango nih.. Yoo Geno ittan men \u0257ee ca\u0257eele.MAB"}, {"text_idx": "#000005", "text": "Mali: une de\u0301le\u0301gation ministe\u0301rielle a\u0300 Kidal, la premie\u0300re depuis le coup d\u2019E\u0301tat"}, {"text_idx": "#000006", "text": "Au Mali, le pouvoir domine\u0301 par les militaires annonce des e\u0301lections de\u0301but 2022"}]